stanford-oval/wikipedia huggingface dataset:
עומאר אפולו
קריירה > 2017–2020: תחילת הקריירה ופריצת הדרך

בתחילת דרכו, אפולו פרסם את שיריו באופן עצמאי דרך פלטפורמת הסטרימינג סאונדקלאוד. במהלך תקופה זו, הוא עבד בחנות של רשת המזון המהיר האמריקאית Jimmy John's (אנ') ובחנות של Guitar Center (אנ'), רשת למכירת כלי נגינה, וגר בעליית גג. בשנת 2017 העלה לספוטיפיי את שירו "Ugotme", לאחר שלווה מחברו 30 דולר עבור כך. לאחר זמן קצר השיר הוכנס לפלייליסט "Fresh Finds" של ספוטיפיי, וזכה לכ-20,000 השמעות ביום. כשנה לאחר מכן, השיר הגיע ליותר מ-15 מיליון השמעות.
ב-2018 הוציא אפולו את המיני-אלבום הראשון שלו, Stereo, שהתקבל באהדה גם כן. בין השנים 2018–2019 הוא ערך שני סיבובי הופעות, "Want Tour" ו-"Voyager Tour". באפריל 2019, במהלך סיבוב ההופעות "Voyager Tour", שכלל 32 ימי הופעות, הוא הוציא לאור את המיני-אלבום השני שלו, Friends. בהפקת המיני-אלבום השתתף המפיק ג'ון שאנקס (אנ') מז'אנר הרוק, שעבד בעבר עם אמנים כדוגמת מישל בראנץ' ומליסה את'רידג'. כמו כן, מנהלו של אפולו הוא בנו דילן שאנקס, אותו הכיר בטוויטר ביולי 2017, כאשר האחרון הזמין את אפולו להופעה באוניברסיטה בניו יורק. מוקדם יותר באותה שנה חתם אפולו בחברת התקליטים AWAL (אנ'), והופיע בפסטיבל South by Southwest כחלק ממופע ראווה. בשנת 2019 הוא יצא לסיבוב ההופעות הראשון שלו באירופה, והופיע בלולהפלוזה ובטרופיקליה. בסוף 2019 הוציא אפולו לאור את הסינגלים, "Frío" ו-"Hit Me Up", שניהם שיתופי פעולה עם המפיק המוזיקלי קני ביטס (אנ'). באפריל 2020 הוציא אפולו את הסינגל "Imagine U", שיתוף פעולה נוסף עם ביטס.
ב-7 באוגוסט 2020, הוציא אפולו לאור את הסינגל המוביל "Stayback" מתוך מיקסטייפ הבכורה שלו. ב-10 בספטמבר הוציא את הסינגל השני "Kamikaze". ב-25 בספטמבר השתתף אפולו באלבומו השני של זמר ה-R&B אלטרנטיבי היפני ג'וג'י, Nectar, בשיר "High Hopes". בהמשך הוציא אפולו שני סינגלים נוספים "Dos Uno Nueve (219)" ו-"Want U Around" (בהשתתפות רואל) לפני יציאת המיקסטייפ הראשון שלו, Apolonio, ב-16 באוקטובר 2020.
קריירה > 2021–הווה: Ivory ו-God Said No

ב-2021 הופיע אפולו בשיר "Te olvidaste" של האמן הספרדי סי טנגנה (אנ'), מתוך אלבומו El Madrileño. השיר היה מועמד לשני פרסי גראמי לטיני בקטגוריית תקליט השנה והשיר הטוב ביותר בז'אנר האלטרנטיבי. בטקס פרסי גראמי ה-65, אפולו היה מועמד לפרס תגלית השנה, מה שהייתה מועמדותו הראשונה לפרס זה.
בשנת 2021, הוציא אפולו לאור את הסינגל "Go Away", לצד וידאו קליפ והופעה חיה בתוכנית הלילה "The Tonight Show". מאוחר יותר הוציא את הסינגל "Bad Life", בהשתתפות קאלי אוצ'יס, במה שהיה שיתוף הפעולה השני שלהם עד אז, בנוסף לשיר "Hey Boy" מהמיקסטייפ Apolonio. בפברואר 2022 הוציא אפולו את הסינגל "Invincible" בהשתתפות דניאל סיזר והכריז על תאריך היציאה של אלבום הבכורה שלו. בחודש שלאחר מכן הוא הוציא לאור את הסינגלים "Killing Me" ו-"Tamagotchi". האחרון נכתב והופק על ידי הנפטונז. עם יציאתו של "Tamagotchi", תוכנית המוזיקה "אפל מיוזיק: הבא" בחרה בעומר אפולו כאמן המומלץ שלה לאפריל 2022.
באפריל 2021 הוציא אפולו לאור את אלבום הבכורה שלו, Ivory (אנ'), וכמו כן יצא לסיבוב הופעות תחת השם "Desvelado" כדי לקדם את האלבום. האלבום זכה בעיקר לביקורות חיוביות ולשבחים על הצמיחה המוזיקלית של אפולו ועל ביצועיו הקוליים. האלבום נכנס למצעד בילבורד 200, מה שהייתה כניסתו הראשונה אי פעם אליו. גרסת הדלוקס של האלבום, Ivory (Marfil), יצאה לאור ב-12 באוגוסט 2022. בספטמבר 2022 הפך השיר "Evergreen" מתוך האלבום לוויראלי ברשת החברתית טיקטוק, מה שסייע לו להיכנס למצעדים של ספוטיפיי ואפל מיוזיק, ולבסוף גם למצעד בילבורד הוט 100, במקום ה-62 עם כניסתו ב-1 באוקטובר 2022, ובמה שהיה לשיר הראשון של אפולו שנכנס למצעד. כתוצאה מההצלחה הרבה של השיר, הוא נבחר להיות הסינגל הבא של האלבום ולאחר מכן נשלח לרדיו להיטים עכשוויים, ובכך היה לסינגל הרדיו הראשון שלו. בנוסף לסיבובי ההופעות, אפולו הופיע גם בפסטיבלי המוזיקה Coachella, Something In The Water (אנ') ו-All Points East (אנ') ב-2022.
בתחילת 2023 ליווה אפולו את הזמרת האמריקאית סיזה בסיבוב ההופעות שלה, SOS Tour. בהמשך אותה שנה נודע כי אפולו יהיה השגריר הראשון של מותג הטיפוח הטבעוני Youth to the People שבבעלות חברת הקוסמטיקה לוריאל. כמו כן, אפולו השתתף בקמפיין לקולקציית הסתיו/חורף לגברים של בית האופנה הספרדי לואבה (אנ'). בספטמבר באותה שנה הוענק לאפולו "פרס ההשראה" (Inspira Award) בטקס פרסי המורשת ההיספנית, הנערך על ידי קרן בעלת אותו שם (אנ').
באפריל 2024 יצא לאור את הסינגל "Spite", הראשון שפורסם מתוך אלבום האולפן השני של אפולו, God Said No (אנ'). בהמשך יצאו לאור מתוך האלבום הסינגלים "Dispose of Me" ב-16 במאי ו-"Less of You" ב-7 ביוני. האלבום, בן 14 הרצועות, יצא לאור ב-28 ביוני 2024. הוא נכתב במשך שלושה חודשים בהם שהה אפולו בלונדון ב-2023, ושאב השראה מהמשוררים מרי אוליבר, ויקטוריה צ'אנג (אנ') ואושן וונג (אנ'). האלבום הוקלט באולפני אבי רוד שבלונדון, והופק על ידי טאו האלם (אנ'). בכמה משיריו משתתפים, בין השאר, האמן הסודני-קנדי מוסטפא (אנ') והשחקן האמריקאי פדרו פסקל. האלבום קיבל את שמו בהשראת הערה שהשמיע בפני חברו על פרידה שעבר באותה תקופה, "נתתי לזה את כל עולמי, ואלוהים אמר 'לא'".
אפולו נכלל ברשימת "30 מתחת ל-30" של מגזין פורבס לשנת 2025.
יצירה והשפעות

המוזיקה של אפולו תוארה בעיקר כ-R&B עכשווי, R&B אלטרנטיבי ופופ, עם אלמנטים של נשמה, פאנק, היפ הופ, מוזיקה לטינית, טראפ, ובדרום פופ.
כשגדל, הוא היה מקשיב לשירי המוזיקאים האהובים על הוריו כמו פדרו אינפנטה (אנ'), לוס פנצ'וס (אנ') והביטלס. השפעותיו כוללות מוזיקאים מגוונים כמו ניל יאנג, פול סיימון, ג'ון מאייר, פרינס, בוטסי קולינס (אנ'), ריק ג'יימס ודה אינטרנט (אנ'). בריאיון למגזין בילבורד, אפולו ציין את האלבומים Perfect Angel (אנ') של מיני ריפרטון, Whitney Houston של ויטני יוסטון, Nevermind של נירוונה, My Beautiful Dark Twisted Fantasy של קניה וסט ו-The Miseducation of Lauryn Hill של לורין היל, כהשראות לקריירה המוזיקלית שלו.
חיים אישיים

אפולו הוא הומוסקסואל, ומגדיר את עצמו גם כקוויר. הוא הדף האשמות בקווירבייטינג שהופנו כלפיו, באומרו "זו לא בחירה, זה פשוט מי שאני. [...] אני מודע לחלוטין לפריוויליגיה שיש לנו היום להיות מי שאנחנו ושעדיין תהיה לנו קריירה [...] אנשים חשבו שהייתי עושה קווירבייטינג עוד מוקדם יותר [בקריירה]. לא הייתי פתוח מאוד בנוגע למיניות שלי, אבל אנשים שמעו שמועות. [...] היה לזה קשר משמעותי לעובדה שגדלתי באינדיאנה, שהיא מקום מאוד שמרני. במשך כמה שנים הפסקתי להשתמש בכינויי גוף במוזיקה שלי, עד שפשוט הבנתי שאני לא יכול לתת לדעות של אחרים להשפיע על חיי ולהכתיב אותם. בריאיון לרדיו NPR ב-2022 סיפר אפולו, "אני מרגיש כאילו בהתחלה ניסיתי להיות מסתורי וכל זה. אבל עכשיו אני פשוט אומר – אני מאוד הומו, אז שיהיה. [...] אפילו לא אכפת לי יותר".
אפולו מחזיק באזרחות מקסיקנית.
דיסקוגרפיה > אלבומי אולפן

| שם | פרטי האלבום | מיקומי שיא> אוסטרליה | מיקומי שיא> ארצות הברית | מיקומי שיא> ארצות הברית Heat  |
| --- | --- | --- | --- | --- |
| Ivory |  יצא לאור: 8 באפריל 2022  חברת תקליטים: וורנר  פורמט: הורדה דיגיטלית, סטרימינג, תקליטור, LP | — | 74 | 1 |
| God Said No |  יצא לאור: 28 ביוני 2024  חברת תקליטים: וורנר  פורמט: הורדה דיגיטלית, סטרימינג, תקליטור, LP, קלטת שמע | 11 | 56 | — |
דיסקוגרפיה > מיקסטייפים

| שם | פרטי האלבום | מיקומי שיא> ארצות הברית Heat |
| --- | --- | --- |
| Apolonio |  יצא לאור: 16 באוקטובר 2020  חברת תקליטים: וורנר  פורמטים: הורדה דיגיטלית, סטרימינג | 12 |
דיסקוגרפיה > מיני-אלבומים

| שם | פרטי האלבום | מיקומי שיא> ארצות הברית Heat |
| --- | --- | --- |
| Stereo |  יצא לאור: 30 במאי 2018  חברת תקליטים: הוצאה עצמית  פורמטים: הורדה דיגיטלית, סטרימינג | — |
| Friends |  יצא לאור: 10 באפריל 2019  חברת תקליטים: AWAL  פורמטים: הורדה דיגיטלית, סטרימינג | 19 |
| Live at NPR's Tiny Desk |  יצא לאור: 28 באוקטובר 2022  חברת תקלי: וורנר  פורמטים: הורדה דיגיטלית, סטרימינג | — |
| Live for Me |  יצא לאור: 6 באוקטובר 2023  חברת תקלי: וורנר  פורמטים: הורדה דיגיטלית, סטרימינג, LP | — |
הסימן "—" מציין שהאלבום לא יצא לאור או לא זכה להיכנס למצעד במדינה זו.
דיסקוגרפיה > הוצאות מחודשות

| שם | פרטי האלבום |
| --- | --- |
Ivory (Marfil):  יצא לאור: 12 באוגוסט 2022  חברת תקליטים: וורנר  פורמטים: הורדה דיגיטלית, סטרימינג
דיסקוגרפיה > סינגלים > כאמן מוביל

| שם | שנה | מיקומי שיא> ארצות הברית | מיקומי שיא> אוסטרליה | מיקומי שיא> קנדה | מיקומי שיא> אירלנד | מיקומי שיא> ניו זילנד | מיקומי שיא> בריטניה | מיקומי שיא> עולמי | אלבום |
| --- | --- | --- | --- | --- | --- | --- | --- | --- | --- |
| "Pram" | 2017 | — | — | — | — | — | — | — | לא מתוך אלבום |
| "Ugotme" | 2017 | — | — | — | — | — | — | — | Stereo |
| "Brakelights" | 2017 | — | — | — | — | — | — | — | לא מתוך אלבום |
| "Algo" (בהשתתפות דראקו מק'קוי) | 2017 | — | — | — | — | — | — | — | לא מתוך אלבום |
| "Unbothered" | 2018 | — | — | — | — | — | — | — | לא מתוך אלבום |
| "Heart" | 2018 | — | — | — | — | — | — | — | לא מתוך אלבום |
| "Erase" | 2018 | — | — | — | — | — | — | — | Stereo |
| "Ignorin" | 2018 | — | — | — | — | — | — | — | Stereo |
| "Today" (בהשתתפות טאו האלם) | 2018 | — | — | — | — | — | — | — | Skate Kitchen (OST) |
| "Trouble" | 2019 | — | — | — | — | — | — | — | Friends |
| "Ashamed" | 2019 | — | — | — | — | — | — | — | Friends |
| "Friends" | 2019 | — | — | — | — | — | — | — | Friends |
| "So Good" | 2019 | — | — | — | — | — | — | — | Friends |
| "Frío" | 2019 | — | — | — | — | — | — | — | לא מתוך אלבום |
| "Hit Me Up" (בהשתתפות דומיניק פייק וקני ביטס) | 2019 | — | — | — | — | — | — | — | לא מתוך אלבום |
| "Imagine U" | 2020 | — | — | — | — | — | — | — | לא מתוך אלבום |
| "Stayback" | 2020 | — | — | — | — | — | — | — | Apolonio |
| "Kamikaze" | 2020 | — | — | — | — | — | — | — | Apolonio |
| "Dos Uno Nueve (219)" | 2020 | — | — | — | — | — | — | — | Apolonio |
| "Want U Around" (בהשתתפות רואל) | 2020 | — | — | — | — | — | — | — | Apolonio |
| "Go Away" | 2021 | — | — | — | — | — | — | — | Ivory |
| "Bad Life" (בהשתתפות קאלי אוצ'יס) | 2021 | — | — | — | — | — | — | — | Ivory |
| "Invincible" (בהשתתפות דניאל סיזר) | 2022 | — | — | — | — | — | — | — | Ivory |
| "Killing Me" | 2022 | — | — | — | — | — | — | — | Ivory |
| "Tamagotchi" | 2022 | — | — | — | — | — | — | — | Ivory |
| "Archetype" | 2022 | — | — | — | — | — | — | — | Ivory (Marfil) |
| "Highlight" | 2022 | — | — | — | — | — | — | — | Ivory (Marfil) |
| "Evergreen (You Didn't Deserve Me at All)" | 2022 | 51 | 33 | 43 | 25 | 12 | 31 | 59 | Ivory |
הסימן "—" מציין שהסינגל לא יצא לאור או לא זכה להיכנס למצעד במדינה זו.
דיסקוגרפיה > סינגלים > כאמן משתתף

| כותרת | שָׁנָה | אלבום |
| --- | --- | --- |
| "12:34"  (בילי לאמוס בהשתתפות עומאר אפולו ומקסוול יאנג) | 2017 | Self |
| "Day by Day" (Burns Twins בהשתתפות סם האג'נס ועומאר אפולו) | 2017 | לא מתוך אלבום |
דיסקוגרפיה > שירים אחרים במצעדים

| שם | שנה | מיקומי שיא> ארצות הברית רוק | מיקומי שיא> ספרד | אלבום |
| --- | --- | --- | --- | --- |
| "High Hopes" (ג'וג'י בהשתתפות עומאר אפולו) | 2020 | 31 | — | Nectar |
| "Te Olvidaste" (סי טנגנה עם עומאר אפולו) | 2021 | — | 17 | El Madrileño |
הסימן "—" מציין שהסינגל לא יצא לאור או לא זכה להיכנס למצעד במדינה זו.
דיסקוגרפיה > הופעות אורח

| שם | שנה | אומנים אחרים | אלבום |
| --- | --- | --- | --- |
| "Feel Good" | 2017 | קופאנו | Just in Time for Love |
| "Ipanema" | 2019 | עדיין וויזי, אלוג'אי | Lately |
| "Late Night Lovin'" | 2019 | דיטון כריס אנתוני, ג'ין דוסון, קורבין במסלול | BO Y |
| "Care" | 2021 | בני בלנקו | Friends Keep Secrets 2 |
| "Still" | 2022 | קני ביטס | Louie |
דיסקוגרפיה > וידאו קליפים

| שם | שנה | במאי |
| --- | --- | --- |
| "W/U" / "JRUGZ" | 2017 | לונוולף, וין |
| "Pram" / "Brakelights" | 2017 | דאריין אלדרידג', וין, לונוולף |
| "Unbothered" | 2018 | קווין לומברדו |
| "Ugotme" | 2018 | מייקי אלפרד |
| "Ignorin" | 2018 | לונוולף |
| "Erase" | 2018 | קווין לומברדו |
| "Trouble" | 2019 | איידן קאלן |
| "Ashamed" | 2019 | ג'ימי רגיולר |
| "So Good" | 2019 | קווין לומברדו |
| "Kickback" | 2019 | מת'יו דילון כהן |
| "Stayback" | 2020 | איידן קאלן |
| "Kamikaze" | 2020 | איידן קאלן |
| "Go Away" | 2021 | ג'נה מארש |
| "Bad Life" (בהשתתפות קאלי אוצ'יס) | 2021 | אלפרד מרוקין ועומאר אפולו |
| "Invincible" (בהשתתפות דניאל סיזר) | 2022 | סטילז |
| "Tamagotchi" | 2022 | ג'ייק נאוה |
| "Evergreen (You Didn’t Deserve Me At All)" | 2022 | ראברבנד |
סיבובי הופעות

2018: W.A.N.T.
2019: Voyager
2019: Speed of Sound
2022: Desvelado
2022: Prototype
פרסים ומועמדויות

| פרס | שנה | קטגוריה | עבור | תוצאה | הערה |
| --- | --- | --- | --- | --- | --- |
| פרס גראמי הלטיני | 2021 | שיר השנה | "Te Olvidaste" (עם סי טנגנה) | מועמדות |  |
| פרס גראמי הלטיני | 2021 | השיר הטוב ביותר – מוזיקה אלטרנטיבית | "Te Olvidaste" (עם סי טנגנה) | מועמדות |  |
| פרסי הווידאו קליפים של MTV | 2022 | הופעת הפוש של השנה | "Tamagotchi" | מועמדות |  |
| פרסי הווידאו קליפים של בריטניה | 2022 | הווידאו קליפ הטוב ביותר – R&B/נשמה – בינלאומי | "Invincible" (בהשתתפות דניאל סיזר) | זכייה |  |
| פרסי המוזיקה של MTV אירופה | 2022 | מופע הפוש הטוב ביותר | עומאר אפולו | מועמדות |  |
| מכונות הלהיטים של הווראייטי | 2022 | אייקון עתידי | עומאר אפולו | זכייה |  |
| פרס גראמי | 2023 | תגלית השנה | עומאר אפולו | בהמתנה |  |
הר כביר

| --- | --- |

 מידע כללי
 גובה:  843מטר
 מדינה:  ישראל, הרשות הפלסטינית
 מיקום:  הרי שומרון, ישראל
 אורך הרכס:  7 קילומטר
 מסלול ההעפלה הקל:  לפסגה המערבית: כל רכב; המזרחית: רכב 4X4
 קואורדינטות:  32°14′10″N 35°19′54″E﻿ / ﻿32.2360°N 35.3316°E﻿ / 32.2360; 35.3316
  (למפת צפון השומרון מוגדלת) הר כביר(למפת צפון השומרון רגילה) הר כביר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר כביר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר כביר
הר כביר (בערבית: جبل بلال, בתעתיק: "ג'בל בילאל") הוא הר גדול המתנשא מצפון מזרח לשכם ומדרום לבקעה שיוצר נחל תרצה. בשיפולים הדרומיים של ההר נמצא היישוב אלון מורה ומזרחית יותר נמצאת חוות סקאלי.
על פסגתו המערבית של ההר מצוי "קבר שיח' בילאל אבן רבאח" ושלושה מצפורים המהווים אתר הנצחה לתת-אלוף יוסף לונץ, מושל שכם לשעבר.
ההר מכונה גם הר אברהם, על פי המסורת שכאשר בא אברהם אל שכם ואלון מורה קיבל את ההבטחה על ארץ ישראל: ”וַיַּעֲבֹר אַבְרָם בָּאָרֶץ עַד מְקוֹם שְׁכֶם עַד אֵלוֹן מוֹרֶה; וְהַכְּנַעֲנִי אָז בָּאָרֶץ. וַיֵּרָא ה' אֶל-אַבְרָם וַיֹּאמֶר: לְזַרְעֲךָ אֶתֵּן אֶת-הָאָרֶץ הַזֹּאת...” (ספר בראשית, פרק י"ב, פסוקים ו'–ז').
קיימת סברה כי יש לזהות בהר כביר את הר גריזים המקראי.
בשיפולים הצפוניים של ההר נמצא והוגדר הפרח אירוס השומרון בשנת 1942 על ידי טוביה קושניר, מחללי מחלקת הל"ה.
מיקום

רכס הר כביר הוא אחד מארבעה ההרים המקיפים את העיר שכם ואת עמק המכמתת - הבקעה הרחבה ממזרח לעיר. ממבט מצפון ההר נצפה במלוא גובהו, על שמונה פסגותיו.
מן הפסגה צונח הרכס בשיפוע תלול ביותר, ומאבד בבת אחת מאות מטרים של גובה, עד שהוא נבלע בחגורת הירק של עמק נחל תרצה, הזורם למרגלות הרכס מצפונו. יש כאן ניגוד מ"ההר הגדול" (ג'בל כביר) אל העמק הפורה והשופע מים שלמטה, המהווה ללא ספק גורם נכבד ביופיו ויחודו של האתר, אשר היה אהוב במשך שנים על בעלי מצנחי רחיפה.
מסביב להר כביר נצפים הרי השומרון; בדרום - מקרוב הרי עיבל וגריזים ובאופק הרי בנימין. בפסגה הצפון-מערבית, בגובה 792 מטר מעל פני הים, נמצאת תצפית נוף רחבה המשקיפה אל הר חרמון בצפון, הר הגלבוע במזרח והרי גלעד. בפסגה 792 ניתן לצפות בשלושה ימים: ים המלח, ים כנרת והים התיכון.
לאורך הרכס עוברת דרך נופית בתוך שטח המוכרז כשמורת טבע - שמורת הר כביר (ער').
שיח' בילאל

כקברי שיח' רבים גם קבר שיח' בילאל ממוקם על פסגה גבוהה. בבית התפילה הקטן, הצמוד לקבר, מלאים היו הקירות בכתובות שרידים ל"זיארה", עלייה לרגל, שהתקיימה למקום על ידי תושבי הסביבה.
שיח' בילאל אבן רבאח היה שמו של מואזין - קורא לתפילה - ששימש את מוחמד, נביא האסלאם. מסופר שנטל חלק במסעות הכיבוש המוסלמיים ובקר בארץ יחד עם הח'ליפה עומר בשנת 638. מייחסים לו סגולה להורדת גשמים ופוקדים את קברו לתפילה ולבקש בקשות. שיח' בילאל עזר להפיץ את האסלאם באפריקה והמוסלמים באתיופיה מייחסים את דתם אליו.
זה למעשה אינו קבר אלא ציון. קברו של בילאל נמצא בבית הקברות העתיק באב אל-סע'יר (הדלת הקטנה) בדמשק.
מבנה גאולוגי

הרי השומרון הם בעלי "מבנה שבור", המאפיין את השומרון לכל ארכו, לעומת ה"מבנה במתי" של הרי יהודה. לכן, בהרי יהודה ניתן למצוא עיבוד שטחים חקלאיים על במת ההר ואילו בהרי השומרון השטחים החקלאיים הם רק בבקעות שבין ההרים.
למרגלות הר עיבל יצר ואדי אברד את ה"חתך" בצלעו של ההר, במקום בו הכביש משכם לבקעת הירדן יורד לנחל תרצה. החתך מאפשר לראות את שכבות הסלע של ההר:
בראש הר עיבל בולטים סלעי גיר קשים, היוצרים נוף טרשי שהצבע השולט בו אפור.
מתחתם, בערך עד קו הכביש, ניתן להבחין בסלע הקירטון שהוא בהיר ורך, ויוצר נוף "מתון" ו"מעוגל" יותר.
מעברו השני של הואדי, בצלעו של הר כביר נגלה כי הוא עשוי כולו טרשי גיר אפורים מסוג אחר, כך ששני צידי החתך שונים זה מזה. הסיבה לכך היא שהסלעים בהר עיבל נוצרו בתקופות גאלוגיות אחרות מאשר הסלעים של הר כביר.
אירוס השומרון

אירוס השומרון, הייחודי להרי שומרון, מצוי במורדות הצפוניים של הר כביר. הוא התגלה על ידי בוטנאי אמריקאי ובשנת 1942 ונחקר על ידי טוביה קושניר. הוא פורח בעונת האביב. האירוס מצטיין בפרחים גדולים ומפוארים בגוני סגלגל וורוד בהירים, הנשאים לגובה 30–40 ס"מ. הפרחים שונים מאוד זה מזה בדגם ובצבע, בעיקר בעלה העטיף החיצוני. המין קרוב לאירוס ההדור הגדל במזרח הגליל העליון.
ראו גם

רכס טמון
לקריאה נוספת

עמנואל הראובני, פסגות - טיולים לפסגות ההרים ואל נקודות תצפית, כנרת בית הוצאה לאור, 1993
התאחדות הכדורגל של האג

VV דן האג (בהולנדית: Haagse Voetbal Vereniging או בקיצור HVV בתרגום לעברית: "התאחדות הכדורגל של האג") הוא מועדון כדורגל חובבני הולנדי המשחק כיום בליגות הנמוכות בהולנד. המועדון הוקם ב-1883, והוא אחד ממועדוני הכדורגל הראשונים שהוקמו בהולנד, ונחשב עד היום אחד מהבכירים כאשר הוא זכה מאז הקמתו בעשר אליפויות הליגה הבכירה בהולנד בין השנים 1890 ועד 1914, ובנוסף בגביע הולנד אחד בעונת 1902/1903.
היסטוריה

המועדון הוקם ב-1883 כהרחבה ל"מועדון הקריקט של האג" ("Hague Cricket Club" - בקיצור "HCC") שנות הזהב של המועדון היו החל מ-1890 (שבע שנים לאחר שהוקם), ועד 1914 (תחילת מלחמת העולם הראשונה) ובמהלכו זכה גם בגביע הולנדי אחד שהשלים לה דאבל היסטורי, והוא היה המועדון ההולנדי המצליח והבולט ביותר בתקופה המוקדמת הזו. שניים משחקניה זכו במדליות ארד בענף הכדורגל עם המשלחת ההולנדית של אולימפיאדת סטוקהולם ב-1912. העונה האחרונה של המועדון בליגה הבכירה הייתה בשנת 1932 לאחר מכן ירד לליגות הנמוכות יותר ודעך במהלך השנים, בעיקר עקב פתיחת קבוצות חדשות והתמקצעותן בכדורגל ההולנדי, ועליית מחליפתה באזור האג, דן האג, ולעומת זאת הישארותו של המועדון חובבני. בשנת 1978, לרגל מאה שנה למועדון, המלכה יוליאנה העניקה למועדון חסות מלכותית, עם הקידומת "Koninklijke" ("מלכותי"), בשל תפקידה החלוצי בספורט ההולנדי, כולל על חלקו בהקמת התאחדות הכדורגל ההולנדית המלכותית (ה-KNVB) בשנת 1889. מאז הוא נקרא "Koninklijke Haagse Cricket & Voetbal Vereniging" (מועדון הקריקט והכדורגל המלכותי של האג), בקיצור KHC&VV. כיום המועדון מתנהל באופן חובבני והוא חלק ממועדון ספורט של האג, שבו ענפים רבים כמו טניס, סקווש וג'ודו, ובו 1750 חברים.
תארים

אליפות הולנד בכדורגל (10):
הגביע ההולנדי (3):
Kid A

Kid A הוא אלבום האולפן הרביעי של להקת הרוק הבריטית רדיוהד אשר הוקלט בין 1999 לבין 2000. האלבום נכנס היישר למקום הראשון במצעד המכירות האמריקאי, על אף סירוב הלהקה לשחרר סינגל רשמי מהאלבום לפני יציאתו. אך דווקא תוכנו של האלבום הוא האספקט הכי מפתיע שלו, במיוחד לאלו שציפו לאלבום המשך ל-OK Computer, שהצליח בצורה יוצאת דופן. במקום זאת, האלבום נטה יותר לצליל אלקטרוני ושילב בתוכו כלי נגינה מגוונים בשילוב אפקטים של תכנות ועריכה ממוחשבת.
האלבום, שיצא לאור לחנויות בשנת 2000, היה שונה לגמרי מקודמו: רובו הורכב משירים אלקטרוניים וקצביים, בניגוד לאלבומם הקודם שרובו הורכב משירי רוק מלודיים. בעקבות שניותו במחלוקת, האלבום התקבל באמביוולנטיות בקרב הקהל: מעריצים רבים של הלהקה סלדו מהצליל האלקטרוני המאפיין אותו, בעוד שאחרים ורוב מבקרי המוזיקה הופתעו לטובה מהתפנית החדה והמרעננת שעברה הלהקה (שניגנה עד אז בעיקר רוק אלטרנטיבי ששילב בתוכו השפעות אלקטרוניות מינוריות). האלבום נמכר היטב ונכנס היישר למקום הראשון במצעדי המכירות בארצות הברית והתברג במקומות גבוהים גם בשאר העולם.
ב-2004, האלבום דורג כמקום 67 ברשימת 500 האלבומים הגדולים בכל הזמנים של מגזין הרולינג סטון. ב-2020 המגזין הוציא רשימה מעודכנת בה הפעם דורג במקום ה-20.
בשנת 2009, במצעד הרשמי של האלבומים הגדולים של העשור הנערך על ידי מגזין הרולינג סטון, האלבום הגיע למקום הראשון.
ברשימת 200 האלבומים הגדולים של שנות האלפיים שערך אתר האינטרנט פיצ'פורק, שוב הגיע האלבום למקום הראשון.
ב-2025 המגזין רולינג סטון דירג את האלבום במקום ה-2 ברשימת "250 האלבומים הגדולים של המאה ה-21 עד כה". מגזין Spin כלל את האלבום במקום ה-33 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2015.
רשימת השירים באלבום

| מס' | שם | משך |
| --- | --- | --- |
| 1. | Everything in Its Right Place  | 4:11 |
| 2. | Kid A  | 4:44 |
| 3. | The National Anthem  | 5:51 |
| 4. | How to Disappear Completely  | 5:56 |
| 5. | Treefingers  | 3:42 |
| 6. | Optimistic  | 5:15 |
| 7. | In Limbo  | 3:31 |
| 8. | Idioteque  | 5:09 |
| 9. | Morning Bell  | 4:35 |
| 10. | Motion Picture Soundtrack  | 7:00 |
| משך כולל: | משך כולל: | 49:56 |
הערות שוליים

↑  SPIN Staff, The 300 Best Albums of the Past 30 Years (1985-2014), SPIN, ‏2015-05-11 (באנגלית אמריקאית)
| רדיוהד |
| --- | --- | --- |
תום יורק • פיל סלוואי • ג'וני גרינווד • קולין גרינווד • אד או'בריאן
| אלבומי אולפן | Pablo Honey‏ (1993) • The Bends‏ (1995) • OK Computer‏ (1997) • Kid A‏ (2000) • Amnesiac‏ (2001) • Hail to the Thief‏ (2003) • In Rainbows‏ (2007) • The King of Limbs‏ (2011) • A Moon Shaped Pool‏ (2016) |  |
| מיני אלבומים | Drill‏ (1992) • Itch‏‏ (1994) • My Iron Lung‏‏ (1994) • No Surprises/Running from Demons‏ (1997) • Airbag/How Am I Driving?‏ (1998) • (Com Lag (2plus2isfive‏ (2004) |  |
| אלבומי הופעה | I Might Be Wrong: Live Recordings‏ (2001) |  |
| אלבומי רמיקסים | TKOL RMX 1234567‏ (2011) |  |
| שירים וסינגלים | Creep • Lucky • 2 + 2 = 5 • Burn the Witch |  |
| ערכים נוספים | ערכים נוספים |  |
|  | נייג'ל גודריץ' • אטומס פור פיס • Jaydiohead • The Smile |  |
דיסקוגרפיה של רדיוהד • קטגוריה:רדיוהד • פורטל:רוק
| פרס גראמי לאלבום האלטרנטיבי הטוב ביותר |
| --- | --- | --- |
| שנות ה־90 | I Do Not Want What I Haven't Got – שינייד או'קונור (1991) ‏•‏‏ Out of Time – אר.אי.אם. (1992) ‏•‏‏ Bone Machine – טום וייטס (1993) ‏•‏‏ Zooropa – ‏U2‏ (1994) ‏•‏‏ Dookie – גרין דיי (1995) ‏•‏‏ MTV Unplugged in New York – נירוונה (1996) ‏•‏‏ Odelay – בק (1997) ‏•‏‏ OK Computer – רדיוהד (1998) ‏•‏‏ Hello Nasty – ביסטי בויז (1999) |  |
| שנות ה־2000 | Mutations – בק (2000) ‏•‏‏ Kid A – רדיוהד (2001) ‏•‏‏ Parachutes – קולדפליי (2002) ‏•‏‏ A Rush of Blood to the Head – קולדפליי (2003) ‏•‏‏ Elephant – הווייט סטרייפס (2004) ‏•‏‏ A Ghost Is Born – וילקו (2005) ‏•‏‏ Get Behind Me Satan – הווייט סטרייפס (2006) ‏•‏‏ St. Elsewhere – נארלס בארקלי (2007) ‏•‏‏ Icky Thump – הווייט סטרייפס (2008) ‏•‏‏ In Rainbows – רדיוהד (2009) |  |
| שנות ה־2010 | Wolfgang Amadeus Phoenix – פיניקס (2010) ‏•‏‏ Brothers –‏ The Black Keys ‏(2011) ‏•‏‏ Bon Iver – בון איבר (2012) ‏•‏‏ Making Mirrors – גוטייה (2013) ‏•‏‏ Modern Vampires of the City – ומפייר ויקנד (2014) ‏•‏‏ St. Vincent – סנט וינסנט (2015) ‏•‏‏ Sound & Color – אלבמה שייקס (2016) ‏•‏‏ Blackstar – דייוויד בואי (2017) ‏•‏‏ Sleep Well Beast – דה נשיונל (2018) ‏•‏‏ Colors – בק (2019) |  |
| שנות ה־2020 | Father of the Bride – ומפייר ויקנד (2020) ‏•‏‏ Fetch the Bolt Cutters – פיונה אפל (2021) ‏•‏‏ Daddy's Home – סנט וינסנט (2022) ‏•‏‏ Wet Leg – וט לג (2023) ‏•‏‏ The Record – בויג'יניוס (2024) |  |
| --- | --- |
בקרת זהויות :  MusicBrainz release group: e75c0549-ad55-39e3-8025-c72c5d4a3c5d
לטו קזיני

| --- | --- |

לטו קזיני בטקס שתילת עץ לכבודו ביד ושם בירושלים ב-1966
 לידה:  16 באפריל 1902 Firenzuola, איטליה 
 פטירה:  1992 (בגיל 89 בערך) פירנצה, איטליה 
 מדינה:  איטליה, ממלכת איטליה 
 מקצוע:  פרסביטר 
 מידע חסיד אומות העולם
 פרסים והוקרה:  חסיד אומות העולם (14 בדצמבר 1965) 
 קישורים חיצוניים
 יד ושם:  לטו קזיני
 
לטו קזיני, הידוע כדון לטו קזיני (באיטלקית: Leto Casini;‏ 16 באפריל 1902 – 1992) היה כומר קתולי איטלקי שהוכר כחסיד אומות העולם בגין פעילותו למען יהודים שנרדפו בתקופת השואה. לאחר מותו, הוענק לו עיטור הזהב להצטיינות של הרפובליקה האיטלקית (2004).
ילדותו ושנות צעירותו

לטו קזיני נולד בשנת 1902 בקורנקיאיה, שכונה בעיר פירנצואולה שבאיטליה. הוא היה השביעי מבין תשעה ילדים שנולדו להוריו. אחד מאחיו היה לימים הסופר טיטו קזיני (1987-1907), ממייסדי כתב-העת הקתולי "פרונטספיציו".
בשנת 1911 החל לטו קזיני את לימודיו בסמינר לכמרים בפירנצואולה, עד שהוסמך לכומר בשנת 1928. ניהל פרוכיה ביישובים ג'וניולה וסן פלגרינו, וכן לימד מתמטיקה בסמינר בפירנצואולה, שם אף בנה מרכז סייסמוגרפי.